Tarybos reglamentas (EEB) Nr. 3336/92
1992 m. lapkričio 16 d.
iš dalies keičiantis Reglamentą (EEB) Nr. 234/68 dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių ir dekoratyvinių žalumynų rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 42 ir 43 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Reglamentas (EEB) Nr. 234/68 [3] bendro augančių medžių ir kitų augalų, svogūnėlių, šaknų ir kitų augalų dalių, skintų gėlių ir dekoratyvinių žalumynų rinkos organizavimo netaiko trūkažolės augalams ir šaknims, klasifikuojamoms pagal KN kodą 06012010; kadangi patirtis rodo, jog komercinės šių produktų charakteristikos yra labai panašios į produktų, išvardytų kitose Kombinuotosios nomenklatūros 6 skyriaus subpozicijose, charakteristikas; kadangi dėl to jas reikėtų įtraukti į minėtą bendrą organizavimą nuo 1993 m. sausio 1 d.,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 234/68 1 straipsnyje išbraukiama frazė "išskyrus trūkažolės augalus ir šaknis, klasifikuojamus subpozicijoje 06012010".
2 straipsnis
Šis reglamentas įsigalioja 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. lapkričio 16 d.